Eivind Blehr
Store norske leksikon,Historie,Norsk og nordisk historie,Norges historie,Norges historie fra 1940 til 1945
Eivind Blehr var en norsk jurist og politiker for Nasjonal Samling (NS). Han var medlem av Vidkun Quislings regjering under andre verdenskrig.
Blehr var jurist og folkerettsekspert og arbeidet fra 1905 i det nyopprettede utenriksdepartementet. Fra 1918 drev han sin eiendom Nesøya hovedgård i Asker.Under okkupasjonen meldte Blehr seg inn i NS og var medlem av Quislings regjering i perioden 1942–1944, først som handels- og forsyningsminister og deretter som næringsminister. I årene 1941–1945 var han fylkesmann i Oslo og Akershus. Han ble dømt til 20 års tvangsarbeid i rettsoppgjøret i 1946.Han var sønn av Otto A. Blehr og Randi Blehr. Les mer i Store norske leksikon Eivind Blehr i Norsk biografisk leksikon Otto A. Blehr Randi Blehr Norge under andre verdenskrig